Acuɣer ur ţekkayen ara Inagan n Yahwa di lgirrat?
Ur nţekkay ara di lgirrat ɣef ssebbat-agi:
Neţţaɣ awal i Ṛebbi. Adlis Iqedsen yenna-d ɣef iqeddacen n Ṛebbi: “Ijenwiyen-nsen, a ten-rren ţ-ţigersiwin” yerna ur ḥeffḍen ara ad mmenɣen.—Iceaya 2:4.
Neţţaɣ awal i Eisa. Yiwen wass, yenna Eisa i Buṭrus: “Err ajenwi-k s amkan-is. Kra n win ara irefden ajenwi, ad immet s ujenwi.” (Matta 26:52) Swakka, yessefhem-ed Eisa belli inelmaden-is ur ilaq ara ad refden leslaḥ.
Inelmaden n Eisa ţḍueun lameṛ i sen-d-iǧǧa i d-iqqaren belli ur ilaq ara ad ilin “si ddunit.” Daymi ur ssekcamen ara yakk iman-nsen di lecɣal yeenan tasertit. (Yuḥenna 17:16) Ur ţxaṣamen ara wid yebɣan ad kkren ɣer lgirra, ur ţţeeraḍen ara daɣen a d-ḥebsen wid yebɣan ad uɣalen d iesekṛiyen.
Nḥemmel lɣir-nneɣ. Eisa iweṣṣa inelmaden-is ad myeḥmalen wway gar-asen. (Yuḥenna 13:34, 35) Ihi, ad uɣalen d yiwet n twacult i d-ikkan si mkul tamurt; ieeggalen-is ur ţmenɣan ara wway gar-asen axaṭer ad ilin d atmaten ţ-ţyessetmatin.—1 Yuḥenna 3:10-12.
Neţeanad imasiḥiyen imezwura. Yiwen umawal i d-iheddṛen ɣef ddin d lgirra yenna-d: “Inelmaden imezwura n Eisa ţţagin ad ţekkin di lgirra neɣ ad seeddin leeskeṛ” axaṭer ɣur-sen ayagi “ur yeedil ara akk-d leḥmala iɣef i ten-iweṣṣa akk-d lameṛ ideg i sen-yenna ad ḥemmlen iedawen-nsen.” Kifkif daɣen, amusnaw n ddin alalmani Peter Meinhold yenna-d belli “Tamezdayt n imasiḥiyen imezwura [...] teţwali belli ur yezmir ara walbeeḍ ad yili d amasiḥi uyerna d aesekṛiw.”
D imdanen n leali
Inagan n Yahwa d imdanen iṣelḥen i wid i sen-d-yezzin. Ulac acu n lemḍerra i zemren a d-awin i tmura-nsen. Ţqadaren lḥekkam, akken i t-id-nnan lumuṛ-agi n Wedlis Iqedsen:
“Mkul yiwen ad iḍue lḥukumat elayen.”—Iṛumaniyen 13:1.
“Fket ihi i Qayṣer ayen yellan n Qayṣer, i Yillu ayen yellan n Yillu.”—Matta 22:21.
Inagan n Yahwa ţqadaren leqwanen, ţxelliṣen leɣrama yerna ţţaken afus n lemeawna i lḥukumat di lmeǧhud i xeddment bac a d-awint leṣlaḥ i cceeb.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn